দুকুলা
দুকুলা হল গাছের বাকল থেকে প্রাপ্ত তন্তু দিয়ে তৈরি একটি প্রাচীন ভারতীয় কাপড়। কাপড়টি রেশমের সাথে তুলনীয় ছিল। রেশমের সাথে তুলনীয় অন্যান্য কাপড়ের মধ্যে দুকুলা সহ কিছু সমসাময়িক জাতের ক্ষৌমা, নেত্র এবং তিরিতপাট্টাও উল্লেখযোগ্য ছিল। কিছু উৎস থেকে জানা যায় যে দুকুলা সিল্ক ধরণের কাপড় ছিল। কিন্তু বাকল থেকে প্রাপ্ত তন্তু দিয়ে তৈরি হবার কারণে এটি আসলে একটি সূক্ষ্ম লিনেন কাপড় হিসেবে পরিচিত ছিল। অমরসিংহের মতে "দুকুলা" শব্দটি "ক্ষৌমা" (লিনেন) এর প্রতিশব্দ ছিল।